́ло сегѡ̀ тре́тіягѡ ѡ́браза внима́нія нѣ́сть сіѐ, є́же взира́ти на не́бо, и воздѣва́ти ру́цѣ своѝ, и имѣ́ти у́мъ сво́й въ небе́сныхъ воѡбраже́ніихъ, и ѿту́ду проси́ти по́мощи, занѐ сія̂, я́коже реко́хомъ, су́ть свѡ́йства пе́рвагѡ ѡ́браза пре́лести: нижѐ па́ки сіѐ, є́же храни́ти умо́мъ своя̂ чу̂вства и внима́ти соверше́ннѡ сему̀, и вну́трєннія бра̂ни, душѣ̀ причиня́ємыя ѿ врагѡ́въ, не зрѣ́ти, нижѐ внима́ти ѻ́нымъ, я́кѡ сія̂ су́ть свѡ́йства втора́гѡ ѡ́браза, и творя́щій ѻ́ныя низлага́ется ѿ бѣсѡ́въ, но са́мъ не низлага́етъ: поража́ется, и не вѣ́сть тогѡ̀: плѣня́ется, и порабоща́ется, и не мо́жетъ сотвори́ти ѿмще́ніе плѣни́вшымъ єго̀, но всегда̀ врагѝ я́внѡ и та́йнѡ ра́туютъ єго̀, и дѣ́лаютъ тщесла́вна и самомни́тельна